钦定古今图书集成/明伦汇编/氏族典/第313卷 > 《廖用贤尚友录》 > 成文
## 钦定古今图书集成/明伦汇编/氏族典/第313卷 > 《廖用贤尚友录》 > 成文

按《山西通志》：“文，山阴人。弘治壬戌进士。初授单县知
县，以循良称，复除武邑，考最，拜御史，巡按南畿。岁荒，
上疏请赈，百姓赖之。按甘肃，戎骑入寇，总兵与镇守
中贵匿不以闻，且杀民冒首功，文疏劾其奸。守臣惧，
赂中贵，文反被逮系诏狱，中贵阴谋杀之。时杨一清
为冢宰，素知文，阴谕言官疏救，得削籍归，自号遂斋。”
嘉靖改元，起知凤翔府。历副使、参政、左布政，入为太
常卿。寻以一清荐，巡抚辽东。久之，移疾归。累诏不起，
卒，赐祭葬。